**Procedura që ndjek Autoriteti i Kontrollit Shteteror te Eksporteve në vendimarrje:**

**Kontrolli shtetëror i mallrave ushtarake dhe mallrave me përdorim të dyfishtë.**

AKSHE-ja, për përmbushjen e detyrimeve ligjore, ka të drejtë të kërkojë të dhëna për transferimet ndërkombëtare të mallrave nga organet shtetërore dhe subjektet e tjera.

Me qëllim bashkërendimin e punës, hartimin e politikave, vlerësimin dhe dhënien e opinioneve për transferimet ndërkombëtare të mallrave ushtarake dhe të artikujve e teknologjive me përdorim të dyfishtë, AKSHE-ja shkëmben dhe merr informacion nga:

a) ministria përgjegjëse për punët e jashtme;

b) ministria përgjegjëse për punët e brendshme/Drejtoria e Përgjithshme e Policisë së Shtetit;

c) ministria përgjegjëse për financat/Drejtoria e Përgjithshme e Doganave;

ç) Shërbimi Informativ i Shtetit;

d) Agjencia e Inteligjencës dhe Sigurisë së Mbrojtjes;

dh) Drejtoria e Përgjithshme e Parandalimit të Pastrimit të Parave.

Institucionet e mësipërme shqyrtojnë raste të veçanta të transferimeve ndërkombëtare të mallrave ushtarake dhe mallrave e teknologjive me përdorim të dyfishtë, të cilat adresohen nga AKSHE-ja, sipas fushës së përgjegjësisë së tyre.

Ato shkëmbejnë informacion me AKSHE në, sipas fushave të përgjegjësisë, si dhe bazuar në kriteret e vendosura në nenin 12, të ligjit nr.46/2018, “Për kontrollin shtetëror të transferimeve ndërkombëtare të mallrave ushtarake dhe të artikujve e teknologjive me përdorim të dyfishtë”, kriteret e vlerësimittë riskut.

AKSHE-ja, për përmbushjen e detyrimeve ligjore, ka të drejtë të kërkojë informacione edhe nga institucionet e tjera shtetërore, vetëm në funksion të ushtrimit të veprimtarisë të cilat kthejnë përgjigje brenda 15 (pesëmbëdhjetë) ditë pune. Në rast se informacioni nuk mund t’i vihet në dispozicion, brenda këtij afati, në mënyrë të justifikuar, palët bien dakord për shtyrjen e tij.

Informacioni i dërguar nga institucionet shtetërore dhe subjektet e tjera bëhet pjesë përbërëse e vlerësimit përfundimtar nga AKSHE-ja, mbi bazën e të cilit merret vendimi për miratim, refuzim të aplikimit apo shfuqizim të licencave, certifikatave dhe autorizimeve.

AKSHE-ja mund të angazhojë organizma të tjerë shtetërorë gjatë zbatimit të masave të marra në procesin e kontrollit të eksportit, si përfaqësitë diplomatike e konsullore të Republikës së Shqipërisë jashtë vendit, me pëlqimin e institucionit të varësisë, si dhe shërbimet e inteligjencës ose struktura të tjera të specializuara.

[*Link i Rregullores për organizimin dhe funksionimin e AKSHE*](../Kuadri%20ligjor%20rregullator/Legjislacion%20Kombetar/Rregullore/Rregullore%20nr%201140%20dt%2007.05.2014%20AKSHE.pdf)

**Armët**

Autoriteti i Kontrollit Shtetëror i Eksporteve, liçenson veprimtarinë e prodhimit, demilitarizimit, çaktivizimit dhe riparimit të armëve.

Kategorite e mallrave te cilat licensohen, jane mallrat sipas listes se mallrave ushtarake dhe mallrave me perdorim te dyfishte:

[*Link Vendimi i Keshillit te Ministrave nr.91, date 27.2.2019*](../Kuadri%20ligjor%20rregullator/Legjislacion%20Kombetar/Akte%20nenligjore/Vendim%20Lista%20MU%2C%20MPD/Vendim%20i%20KM_91_27.02.2019%20Lista%20MU%2C%20MPD.doc)

*dhe kategorite e mallrave te percaktuara ne link ligjin nr.*[*74/2014 per “Armwt”.*](../Kuadri%20ligjor%20rregullator/Legjislacion%20Kombetar/Legjislacioni%20Kombetar/ligj_nr_74_dt_10_7_2014_18677_11.pdf)

*Linku i Rregullores nr.*[*66, datë 12.01.2017 për kriteret, procedurat, mënyrën e aplikimit, vlerësimin e kritereve, kontrollin e kushteve të liçendismit dhe formatet e liçensave të prodhimit, çaktivizimit, riparimir të armëve dhe i Vendimit të Këshillit të Ministrave 658, datë 29.7.2015*](../Kuadri%20ligjor%20rregullator/Legjislacion%20Kombetar/Rregullore/Rregullore%20nr.66%2C%20date%2012.1.2017.pdf)

**Lëndët plasëse, lëndët piroteknike dhe fishekzjarre për përdorim civil**

Licensa e importit, eksportit dhe prodhimit të lëndëve plasëse për përdorim civil nga persona juridike, privatë ose publikë, vendas apo të huaj, jepet nga Ministria e Mbrojtjes. Për dhënien e licensës së importit, eksportit dhe prodhimit të lëndëve plasëse për përdorim civil, krijohet komisioni i dhënies së licensave pranë AKSHE-së, përbërja dhe funksionimi i tij rregullohen me rregulloren e miratuar nga Ministri i Mbrojtjes. Vendimet e komisionit të dhënies së licensave merren me shumicë votash.

*Linku i Rregullores së funksionimit të AKSHE* [*Link i Vkm 469, datë 29.6.2011 i ndryshuar.*](../Kuadri%20ligjor%20rregullator/Legjislacion%20Kombetar/Akte%20nenligjore/14.-Vendim-i-Keshillit-te-Ministrave-Nr.-469-date-29.06.11.pdf)

Licensa e importit, eksportit dhe prodhimit të lëndëve piroteknike dhe fishekzjarre për përdorim civil u jepet personave juridike ose fizikë, privatë ose publikë, vendas apo të huaj, jepet nga Komisioni i Dhënies së Liçensave pranë Autoritetit të Kontrollit Shtetëror të Eksporteve në Ministrinë e Mbrojtjes. Përvërja dhe funksionimi i tij rregullohen me rregulloren e miratuar nga Ministri i Mbrojtjes. Vendimet e komisionit të dhënies së licensave merren me shumicë votash.

*Linku i Rregullores së funksionimit të AKSHE Link i* [*Vkm 932, datë 18.11.2015, i ndryshuar*](../Kuadri%20ligjor%20rregullator/Legjislacion%20Kombetar/Akte%20nenligjore/VKM%20932%20e%20azhornuar%20269.pdf)